A BIZOTTSÁG 921/2007/EK RENDELETE
(2007. augusztus 1.)
a 2007/2008-as gazdasági évben Bulgáriában és Romániában a feldolgozásra szánt paradicsomra vonatkozó szerződések aláírására megszabott határidő tekintetében az 1535/2003/EK rendelettől való eltérésről
AZ EURÓPAI KÖZÖSSÉGEK BIZOTTSÁGA,
tekintettel Bulgária és Románia csatlakozási szerződésére,
tekintettel Bulgária és Románia csatlakozási okmányára és különösen annak 41. cikke első albekezdésére,
mivel:
(1)
Indokolt átmeneti intézkedéseket hozni annak érdekében, hogy Bulgária és Románia termelői és feldolgozói kihasználhassák a feldolgozott gyümölcs- és zöldségtermékek piacának közös szervezéséről szóló, 1996. október 28-i 2201/96/EK tanácsi rendelet (1) rendelkezéseit.
(2)
A feldolgozott gyümölcs- és zöldségtermékek támogatási rendszere tekintetében a 2201/96/EK tanácsi rendelet részletes alkalmazási szabályainak megállapításáról szóló, 2003. augusztus 29-i 1535/2003/EK bizottsági rendelet (2) végrehajtása során a paradicsom esetében február 15. előtt szerződést kell aláírni az illetékes hatóságok által kijelölt feldolgozók és az elismert vagy előzetesen elismert termelői szervezetek között. A 2007/2008-as gazdasági év esetében indokolt eltérni a szerződéskötéseknek az 1535/2003/EK rendeletben megállapított ütemezésétől. Ellenkező esetben - és különösen a paradicsom esetében - az érintett felek a folyamatban lévő gazdasági évben nem részesülhetnek a 2201/96/EK rendeletben meghatározott támogatási rendszer előnyeiből.
(3)
Az e rendeletben előírt intézkedések összhangban vannak a Feldolgozottgyümölcs- és Feldolgozottzöldség-piaci Irányítóbizottság véleményével,
ELFOGADTA EZT A RENDELETET:
1. cikk
Az 1535/2003/EK rendelet 6. cikke (1) bekezdésének a) pontjától eltérően kizárólag Bulgária és Románia vonatkozásában a 2007/2008-as gazdasági év során a paradicsom esetében az említett rendelet 1. cikke (1) bekezdésének a) pontja értelmében vett termelői szervezetek és az elismert vagy előzetesen elismert termelői szervezetek közötti szerződéseket legkésőbb 2007. július 31-ig és legalább a szerződésben megállapított szállítás kezdete előtt tíz nappal kell megkötni.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. augusztus 1-jén.